**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 026**

**На 29 октомври 2023 г. се проведе заседание на Общинска избирателна комисия (ОИК) Стралджа, област Ямбол при следния**

**Д н е в е н р е д:**

* **Проект на решение относно:** допълнително разпечатване на бюлетини за кмет на кметство с. Джинот, община Стралджа, област Ямбол.

***Докладва*: Младенка Николова**

* **Проект на решение относно:** Жалба с вх. № 104/29.10.2023 г., подадена от ЙОРДАН КОЙЧЕВ ЙОРДАНОВ упълномощен представител на КОАЛИЦИЯ „БСП ЗА БЪЛГАРИЯ“ гр. Стралджа.

*Докладва:* Елена Тодорова

**Присъстваха: Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Отсъстващи: Няма.**

Заседанието бе открито в 17.30 ч. и бе водено от Младенка Николова – председател на комисията.

**ПРЕДСЕДАТЕЛ МЛАДЕНКА НИКОЛОВА:** Уважаеми колеги, откривам заседанието на ОИК, събрахме необходимия кворум. Предлагам за протоколист на днешното заседание Миглена Костадинова – технически сътрудник, и за преброител на гласовете, при поименно гласуване, Татяна Вълчева. Имате ли някакви други предложения или възражения? Не.

Моля, който е съгласен с предложените членове на комисията за протоколист и преброител на гласовете, да гласува с вдигане на ръка.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на първа точка от дневния ред – Проекторешение относно:**

ОТНОСНО: допълнително разпечатване на бюлетини за кмет на кметство с. Джинот, община Стралджа, област Ямбол.

Постъпило е писмо по електронната поща от ЦИК с вх. № 105/29.10.2023г. във връзка с писмо от ОИК – Стралджа, област Ямбол с вх. № към МИ-06-313/297 от 29.10.2023г. относно необходимостта от допълнителен брой бюлетини за кмет на кметство с. Джинот, община Стралджа, област Ямбол.

На основание чл.87, ал.1, т.1 от Изборния кодекс, Общинска избирателна комисия Стралджа, област Ямбол

**Р Е Ш И**

1.Упълномощава следните членове от ОИК Стралджа, област Ямбол, които съвместно с председателя на СИК 282200013 с. Джинот, община Стралджа да направят 40 копия на бюлетина за кмет на кметство Джинот с номера от 70000201 до 70000240.

1.1. Татяна Димчева Вълчева – зам. председател на ОИК Стралджа

1.2. Недялка Тодорова Димитрова – член на ОИК Стралджа

2. Описаните действия да се отразят в протокол, който да се подпише от представителите на ОИК Стралджа и от членовете на СИК 282200013 с. Джинот.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, който е съгласен с проекта за решение, моля да гласува.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Приема се проектът на решението и е с **№ 72-МИ/29.10.2023 г.**

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на втора точка от дневния ред – Проекторешение относно:** Жалба с вх. № 104/29.10.2023 г., подадена от ЙОРДАН КОЙЧЕВ ЙОРДАНОВ упълномощен представител на КОАЛИЦИЯ „БСП ЗА БЪЛГАРИЯ“ гр. Стралджа. Давам думата на Елена Тодорова да ни запознае с отговора на жалбата.

**ЕЛЕНА ТОДОРОВА:** Колеги предлагам следното проекторешение:

ОТНОСНО: Жалба с вх. № 104/29.10.2023 г., подадена от ЙОРДАН КОЙЧЕВ ЙОРДАНОВ упълномощен представител на КОАЛИЦИЯ „БСП ЗА БЪЛГАРИЯ“ гр. Стралджа.

В регистъра на жалбите и сигналите подадени до ОИК Стралджа е постъпила жалба от ЙОРДАН КОЙЧЕВ ЙОРДАНОВ упълномощен представител на КОАЛИЦИЯ „БСП ЗА БЪЛГАРИЯ“ гр. СТРАЛДЖА, заведена под № 104/29.10.2023 г. в 17.00 часа, в която се твърди, че временно изпълняващият длъжността кмет на община Стралджа- ГРОЗДАН ИВАНОВ нарушава правилата на Изборния кодекс, тъй като в изборния ден посещава щаба на местната коалиция, която представлява, а именно МК „България на регионите“ ( България на регионите, ГЕРБ, ВМРО, ЛЕВИЦАТА!) и не спазва правилата за несъвместимост на заемания от него пост.

ОИК Стралджа извърши проверка по постъпилата жалба и обсъди в съвкупност всички направени в същата оплаквания.

От фактическа и правна страна ОИК Стралджа приема за установено, че жалбата е подадена от лице с правен интерес, като участник в изборния процес, поради което същата се явява допустима, но разгледана по същество е неоснователна, като съображенията за това са следните:

На първо място, след извършена проверка ОИК Стралджа установи, че действията на ГРОЗДАН ИВАНОВ, в качеството му на временно изпълняващ длъжността Кмет на община Стралджа и същевременно с това като лице, представляващо МК „БЪЛГАРИЯ НА РЕГИОНИТЕ“ (БЪЛГАРИЯ НА РЕГИОНИТЕ, ГЕРБ, ВМРО, ЛЕВИЦАТА!), не представлява нарушение на разпоредбите на Изборния кодекс, още повече че в същия не се съдържа изрична законова разпоредба, която да забранява съвместяването на визираните в жалбата две качества на лицето. От друга страна, ОИК не разполага с правомощие да забрани на съответното лице да посещава щаба на коалицията, която представлява, макар и същият да има качеството на временно изпълняващ длъжността кмет на Община.

Правомощията на кмета на община и лицата, временно изпълняващи неговите правомощия са уредени в ЗМСМА, като по въпросите, касаещи приложението на цитирания закон, ОИК не разполага с нужните правомощия и компетентност. Горното произтича от разпоредбата на чл. 87, ал. 1, т.1 от Изборния кодекс, съгласно която общинската избирателна комисия осъществява дейности по прилагане на кодекса и свързаните с него нормативни актове. Наведените с процесната жалба оплаквания не попадат в приложното поле както на Изборния кодекс, така и на свързаните с него нормативни актове.

С оглед на гореизложеното, ОИК Стралджа

**Р Е Ш И**

Отхвърля Жалба с вх. №104/29.10.2023 г., подадена от ЙОРДАН КОЙЧЕВ ЙОРДАНОВ упълномощен представител на КОАЛИЦИЯ „БСП ЗА БЪЛГАРИЯ“ гр. СТРАЛДЖА като неоснователна по подробно изложените по-горе съображения.

Решението подлежи на обжалване пред ЦИК, в тридневен срок, по реда на чл.88 от Изборния кодекс, чрез ОИК Стралджа, област Ямбол.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, който е съгласен с проекта за решение, моля да гласува.

Преминаваме към гласуване.

**Гласували** **11 членове на ОИК: за - 10 Младенка Николова, Станимир Иванов, Татяна Вълчева, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - Атанаска Кабакова.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Приема се проектът на решението и е с **№ 73-МИ/29.10.2023 г.**

Закривам заседанието, часът е 17.50 ч.

**Председател:**

Младенка Николова

**Секретар:**

Атанаска Кабакова